Joseph Losey

Joseph Walton Losey (14. januar 1909 i La Crosse i Wisconsin i USA – 22. juni 1984 i London i England) var en amerikansk filmregissør.

Han begynte som teaterinstruktør, filmdebuterte med fabelen Gutten med det grønne håret, 1948) og lagde en nyinnspilling av Fritz Langs M (1951). Han ble offer for mccarthyismen i Hollywood og bosatte seg i 1952 i Storbritannia. Her lagde han først kriminalfilm, bl.a. I lokkeduens nett (1956) og Omkapp med tiden (1957). Han vant gradvis et navn som instuktør, bl.a. gjennom science fiction-filmen De fordømte (1961) og den freudiansk inspirerte Eva (1962). Stor kritikersuksess fikk den kompromissløse Tjeneren 1963 med Dirk Bogarde som tjeneren som overtar makten. Ulykkesnatten (1967) var et samarbeidsprosjekt med forfatteren Harold Pinter, og Budbringeren (1970) en historie fra århundreskiftets England. Henrik Ibsen-filmatiseringen Et dukkehjem (1973) ble spilt inn på Røros med Jane Fonda som Nora. Losey fikk stor oppmerksomhet med Don Giovanni (1979), en påkostet filmatisering av Mozarts opera med operasangere i rollene.

Filmografi (utvalg) 
 1948 – Gutten med det grønne håret
 1951 – Kikkeren
 1954 – Den sovende tiger
 1957 – Omkapp med tiden
 1960 – Jaget av alle
 1962 – De fordømte
 1963 – Tjeneren
 1963 – Konge og fedreland
 1966 – Modesty Blaise – Aksjon huntiger
 1967 – Ulykkesnatten
 1968 – Boom
 1968 – Sort speil
 1971 – Budbringeren
 1971 – Mordet på Trotskij
 1973 – Et dukkehjem
 1976 – Monsieur Klein
 1976 – Don Giovanni
 1982 – Ørreten

Referanser

Eksterne lenker 
 

Regissører fra USA
Manusforfattere fra USA
Filmprodusenter fra USA
Personer fra La Crosse i Wisconsin